СЪОБЩЕ**НИЕ ЗА**

**ПРОВЕЖДАНЕ НА КОНСУЛТАЦИИ**

по **Доклад за** екологична оценка на проект на Общ устройствен план на община Белене (без землището на гр. Белене), **с всички приложения към него**, изготвени съгласно изискванията на Наредба за условията и реда за извършване на екологична оценка на планове и програми (обн. ДВ, бр. 57/2004 г., посл. изм. ДВ, бр. 70 от 7 Август, 2020 г.)

1. Информация за Възложителя на плана:

Възложител: Община Белене

Седалище и адрес на управление: гр. Белене, ул.“България“ № 35

Лице за контакти: г-жа Христина Иванова-Мънева

Телефон/Факс/Е-mail: 0658 3 10 61; e-mail: obshtina@belene.egov.bg

1. Обща информация за предложения план

а) Основание за изготвяне на плана

ОУП се изработва в съответствие с изискванията на Закона за устройство на територията и подзаконовата нормативна уредба към него.

Изработването на ОУПО е основано на Техническо задание за Общ устройствен план, прието с Решение № 27 по Протокол № 3/19.04.2018 г. на Общински съвет-Белене. Съгласно изискванията на Решението на Общински Съвет-Белене, ОУПО е разработен за землищата на населените места – с. Бяла вода, с. Деков, с. Кулина Вода, с. Петокладенци и с. Татари, като се изключва град Белене и неговото землище, за който има разработен нов Общ устройствен план.

б) Период на действие и етапи на изпълнение на плана

ОУПО се разработва за времеви обхват (прогнозен период 15-20 години, съгласно изискванията на ЗУО). Периодът е по-дългосрочен, тъй като е обвързан с инвестиционни намерения и реализиране на определени стратегически решения и политики. ОУП влиза в сила след утвърждаването му от Общински съвет.

в) Териториален обхват

Съгласно изискванията на Решение № 27 по Протокол № 3/19.04.2018 г. на Общински Съвет-Белене, ОУПО е разработен за землищата на населените места – с. Бяла вода, с. Деков, с. Кулина Вода, с. Петокладенци и с. Татари, като се изключва град Белене и неговото землище, за който има разработен нов Общ устройствен план.

г) Засегнати елементи от Националната екологична мрежа /НЕМ/

На територията на община Белене (в обвхвата на ОУП) попадат четири защитени зони от екологичната мрежа Натура 2000 по Закона за биологичното разнообразие:

* Защитена зона BG0002074 ,,Никополско плато“ (по Директивата за птиците), обявена със Заповед № РД-841 от 17.11.2008 г. на Министъра на околната среда и водите, с обща площ 222 463.989 dka, попадаща на територията на община Белене в землищата на гр. Белене, с. Бяла вода, с. Деков и с. Кулина вода;
* Защитена зона BG0002083 „Свищовско-Беленска низина“ (по Директивата за птиците), обявена със Заповед № РД-768 от 28.10.2008 г. на Министъра на околната среда и водите, с обща площ 54 398.015 dka, попадаща на територията на община Белене в землищата на гр. Белене, с,. Татари;
* Защитена зона BG0000247 „Никополско плато“ (по Директивата за местообитанията), обявена със Заповед № РД-323 от 31.03.2021 г. на Министъра на околната среда и водите, на основание Решение № 122 от 02.03.2007 г. на Министерски съвет, с обща площ 185 006.869 dka, попадаща на територията на община Белене в землищата на с. Бяла вода, с. Деков, с. Кулина вода и с. Петокладенци.
* Защитена зона BG0000396 „Персина“ (по Директивата за местообитанията), обявена със Заповед № РД-339 от 31.03.2021 г. на Министъра на околната среда и водите, на основание Решение № 122 от 02.03.2007 г. на Министерски съвет, с обща площ 256 842.923 dka, попадаща на територията на община Белене в землищата на гр. Белене и с. Татари.

Устройствените предвиждания на ОУП на Община Белене (без землището на гр.Белене) засягат защитена зона BG0000247 „Никополско плато“ и защитена зона BG0002074 ,,Никополско плато“.

Съгласно изискванията на РИОСВ-Плевен, като приложение към Доклада за екологична оценка е изготвен Доклад за оценка на степента на въздействие на Общ устройствен план (ОУП) на Община Белене, с предмета и целите на опазване на защитени зони BG0000247 „Никополско плато“ и BG0002074 „Никополско плато“. Докладът е получил положителна оценка от Директора на РИОСВ-Плевен със Становище №6599(1)/09.02.2022 г.

На територията на общината (в обхвата на ОУП) има две защитени територии, обявени по реда на Закона за защитените територии, както следва:

* Природен парк „Персина“ – код в Регистъра на защитените територии: 9; Обявен е със Заповед № РД-684 от 04.12.2000 г., бр.105/2000 на Държавен вестник. Площта на защитената територия е 21 618.1 ha, като 0.67 ha от нея попадат в землищата на Община Белене, предмет на ОУПО (с. Бяла вода, с. Деков, с. Кулина вода, с. Татари).
* Защитена местност „Киселец“ - код в Регистъра на защитените територии: 311; Обявен е със Заповед № РД-1187 от 19.04.1976 г., бр.44/1976 на Държавен вестник. Площта на защитената територия е 11.95 ha, като изцяло попада в с. Кулина вода, Община Белене.

Проектът на ОУП не засяга двете защитени територии.

д) Основни цели на плана

Главната цел на ОУПО е да бъде създадена оптимална пространствена и функционална структура на развитие, както и да бъде изградено комплексно устройство на общината в единство на урбанизираните структури и съществуващите природна и антропогенна среда и специфични социално-икономически условия.

Цели на ОУПО Белене:

* Създаване на необходимите устройствени условия за реализиране на стратегическите документи по Закона за регионалното развитие /ЗРР/, а именно: Националната стратегия за регионално развитие Национална концепция за регионално и пространствено развитие; Интегрирани териториални стратегии за развитие на регионите за планиране от ниво 2; Плана за интегрирано развитие на община Белене /ПИРОБ/. Извеждане на устройствени проблеми, произтичащи от ОУПО, които да бъдат включени в ежегодните програми за прилагане на ОПР;
* Съобразяване на предвижданията на ОУПО с документи за стратегическото планиране на пространственото развитие, а именно: Национална концепция за регионално и пространствено развитие.
* Създаване условия за социално-икономическото развитие, чрез стимулиране на публично-частното партньорство;
* Осигуряване на условия за опазване околната среда и обектите на културно наследство;
* Развитие на основните функционални системи – „Обитаване”, „Труд”, „Обслужване”, „Отдих”;
* Създаване на ОУПО като инструмент за ползване на финансовите ресурсите на оперативните програми, съфинансирани от фондовете на Европейския съюз.

е) Финансиране на плана

Планът се финансира със средства от общинския бюджет.

ж) Срокове и етапи на изготвянето на плана и наличие, нормативно регламентирано на изискване за обществено обсъждане или др. процедурна форма за участие на обществеността

Изготвянето на плана е в сроковете и етапите, съгласно Закона за устройство на територията и Договора за изработването му.

Общият устройствен план се разработва в две фази:

1. Предварителен проект;
2. Окончателен проект.

Съгласно разпоредбите на чл. 127, ал. 1 от Закона за устройство на територията, общественото обсъждане на общия устройствен план се съвместява и е част от процедурата за провеждане на консултации по екологична оценка и оценката за съвместимост, които Възложителят на плана ще организира и проведе и по реда на Закона за опазване на околната среда и Закона за биологичното разнообразие.

1. Информация за органа, отговорен за прилагането на плана

Отговорен орган за прилагането на плана е Община Белене.

1. Орган за приемане/одобряване/утвърждаване на плана

ОУП се одобрява от Общински съвет-Белене.

1. Информация за начина на заплащане на дължимата такса в размер, определен съгласно Тарифата за таксите, които се събират в системата на Министерството на околната среда и водите

Дължимата такса в размер, определен съгласно Тарифата за таксите, които се събират в системата на Министерство на околната среда и водите, ще бъде заплатена при предоставяне на Искане за издаване на становище за екологична оценка.

1. Място за публичен достъп

Документите (проект на ОУП, доклад за ЕО с нетехническо резюме, доклад за ОСВ и приложенията към тях) са предоставени за достъп в сградата на Община Белене, гр. Белене, ул.“България“ №35, всеки работен ден от 08.00 до 17.00 ч. и са публикувани на електронната страница на Община Белене, на адрес: <https://belene.bg/общ-устройствен-план/>

1. Време за публичен достъп

От датата на публикуване: от 14.03.2022 г. до 26.04.2022 г.

1. Начин за изразяване на становище

Становищата и мненията могат да се депозират на място в деловодството на Община Белене: всеки работен ден от 08:00 до 17:00 ч. в сградата на Община Белене, гр. Белене, ул.“България“ № 35 и/или на електронен адрес: obshtina@belene.egov.bg

За контакти: г-жа Румяна Кондрова, тел.0658 3 10 61;

**След приключване на времето за публичен достъп за консултации и в съответствие с изискванията на чл. 21, ал. 1 от** Наредба за условията и реда за извършване на екологична оценка на планове и програми и **чл. 127, ал. 1 от Закона за устройство на територията, ще бъде проведено обществено обсъждане на проекта на ОУП, доклада за ЕО, Доклада за ОСВ и всички приложения към тях.**

Общественото обсъждане ще се проведе на 27.04.2022 г. от 14.00 ч. в зала № 26, в сградата на Община Белене, гр.Белене, ул.“България“ № 35.